Brazilja

Brazilja (, ) ir Brazīlijas galvaspilsēta un pēc iedzīvotāju skaita ceturtā lielākā pilsēta valstī. Tā atrodas valsts vidienē Federālajā distriktā, un tajā 2019. gadā dzīvoja 3,01 miljoni iedzīvotāju. Pilsētas platība ir 5802 km². Braziljas centrs atrodas 317 m virs jūras līmeņa. Pilsēta tika speciāli izplānota un uzcelta, lai 1960. gadā Brazīlijas galvaspilsētu pārceltu no Riodežaneiro uz Brazilju.

 Sports 
Tāpat kā visā valstī, arī Braziljā populārākais sporta veids ir futbols. Ir divas futbola komandas, kas veiksmīgi ir spēlējuši valsts futbola čempionātā. Viena ir Brasiliense Futebol Clube, kas vienu gadu (2005. gadā) spēlēja Brazīlijas futbola čempionāta A sērijā (2012. gadā spēlē C sērijā), bet otra ir Sociedade Esportiva do Gama, kas A sērijā spēlēja no 1999. līdz 2002. gadam (2012. gadā spēlē D sērijā).

Stadionā Estádio Nacional de Brasília notiks septiņas 2014. gada FIFA Pasaules kausa spēles, arī dažas no Riodežaneiro rīkotā 2016. gada vasaras olimpisko spēļu futbola turnīra spēlēm notiks šajā stadionā.

 Sadraudzības pilsētas 
Braziljas sadraudzības pilsētas ir :

 Abudža, Nigērija
 Asunsjona, Paragvaja
 Brisele, Beļģija
 Buenosairesa, Argentīna (kopš 2002) 
 Gaza, Palestīna
 Havana, Kuba
 Hartūma, Sudāna
 Lisabona, Portugāle
 Luksora, Ēģipte
 Montevideo, Urugvaja
 Pretorija, Dienvidāfrika
 Santjago, Čīle
 Teherāna, Irāna
 Vīne, Austrija
 Vašingtona, ASV (kopš 2013)
 Ksiana, Ķina (kopš 1997) 
 Gvadalahara, Meksika.

 Ārējās saites 

 Atsauces 

Kategorija:Dienvidamerikas galvaspilsētas
Kategorija:Brazīlijas pilsētas
Kategorija:Plānotas pilsētas
Kategorija:UNESCO Pasaules mantojuma vietas Brazīlijā‎